催眠治療

催眠療法，或者叫做催眠治療法、催眠治療、催眠心理療法等，係種身心干預技術，喺其中，催眠被用嚟創造一種注意力集中嘅狀態，並且喺處理生理、心理障礙或其他相關問題嘅時候，增加心理暗示能力。

實際治療用途

戒煙 
喺戒煙方面，催眠療法比其他預防同治療措施，喺治療六個月後嘅成功戒煙率更高。

分娩 
催眠療法可以用喺分娩過程同產後護理入面   。依家仍然未有足夠證據去確定佢係咪可以減輕分娩時嘅疼痛和有效地預防產後抑鬱症。 。不過，去到2013年進行嘅研究發現：喺分娩過程入面使用催眠可以令過程用少啲藥理鎮痛同催產素，從而縮短了第一產程嘅持續時間”。  同年，丹麥亦有研究指自我催眠課程可改善婦女嘅分娩體驗，並減少恐懼感”。  去到2015年，一組研究人員喺英國進行咗類似嘅研究，指自我催眠嘅積極經歷可以俾到人鎮靜，自信同埋增強分娩嘅感覺”。 催眠術被凱特米德爾頓等名星使用。

衍生法律道德問題
由於催眠治療嘅潛在功效，所以有唔少人會嘗試使用，過程亦需要被催眠者對施行治療者有高度信任。但有啲人就以施行治療嘅名義，作出行騙同鹹濕等類別嘅缺德及／或不法行為。部分案例包括：

撈政治同做生意都掀起過誠信類紛爭嘅鍾詠淵，喺催眠呢行嘅部分行為亦廣受非議。佢被投訴，以性治療作招徠，性騷擾女病患，亦因而被港大心理學家梁錦堂同平機會批評，之後，佢仲聲稱可醫治愛滋病，四個月收費29萬元，仲建議感染者停止進行緊嘅雞尾酒療法，慈善組織關懷愛滋批評佢罔顧感染者生命。
 法國東部貝桑松地區一名53歲催眠師裴特，涉嫌喺2005至2014年期間，對12名患者性侵，去到2018年被判處7年徒刑，並禁止擔任各種治療工作。

喺台灣，法律對催眠術有明文規定，例如《中華民國刑法》第十六章妨害性自主罪第221、224條等，都列明以催眠術強逼他人性交，或對其猥褻行為者，可被判處有期徒刑。

參見
 催眠
 心理治療
 心理學
 潛意識

治療
身心療法